ગાંધીનગર મેયર પ્રવિણ પટેલને પક્ષાંતર ભંગની ધારામાંથી રાહત મળી છે. કોંગ્રેસમાંથી ચૂંટણી જીતીને પક્ષ પલટો કરી પ્રવિણ પટેલ મેયર બની ગયા હતા. આ અંગેની ફરિયાદ કોંગ્રેસના નેતા શૈલેન્દ્રસિંહે બિહોલાએ કરી હતી. જેમાં મેયરને ગેરલાયક ઠેરવવાની માંગ કરવામાં આવી હતી. આ ચૂકાદા બાદ વિરોધ પક્ષના નેતા શૈલેન્દ્રસિંહ જણાવ્યુ હતુ કે, અમે રાજ્યના રમત ગમત સચિવ વી પી પટેલના ચૂકાદા સામે હાઇકોર્ટમાં જઇશું. હવે સરકાર પાસે ન્યાયની અપેક્ષા રાખી શકાય તેમ નથી.